C 498/36
LT
Europos Sąjungos oficialusis leidinys
2022 12 30
Europos regionų komiteto nuomonė „Teisinga ir tvari pertvarka daug anglies ir energijos suvartojančiuose regionuose“ (2022/C 498/07)
Pagrindinė pranešėja
Sari RAUTIO (FI/EPP), Hemės sveikatos priežiūros apylinkės valdybos pirmininkė
Pamatinis dokumentas 2022 m. birželio 16 d.
ES Tarybai pirmininkaujančios Čekijos prašymas pateikti nuomonę
POLITINĖS REKOMENDACIJOS EUROPOS REGIONŲ KOMITETAS (RK)
1. palankiai vertina tikslą iki 2050 m. pasiekti neutralaus poveikio klimatui Europos Sąjungą; šiuo tikslu Europos savivaldybėse ir regionuose reikės įgyvendinti skaitmeninę ir žaliąją pertvarką, kuri turės didelės įtakos žmonių darbo ir gyvenimo būdui; 2. pažymi, kad teisinga pertvarka tapo dar sudėtingesnė ir kartu skubesnė dėl 2022 m. vasario mėn. Rusijos pradėtos karinės agresijos, nes Europa per trumpą laiką turi tapti mažiau priklausoma nuo išorės energijos tiekimo.
pabrėžia, kad perėjimas prie mažo anglies dioksido kiekio technologijų visuomenės turi būti pasiektas atsižvelgiant į pažeidžiamiausių piliečių poreikius, kuriant naujas darbo vietas ir vienodas galimybes kaimo ir nuo anglių priklausomuose regionuose; 3. palankiai vertina tai, kad valstybės narės pateikė 74 planus, kuriuose atsižvelgiama į skirtingas kiekvieno regiono aplinkybes; pabrėžia, kad besikeičianti pasaulinė aplinka sukėlė energetikos krizę, dėl kurios kai kurios valstybės narės buvo priverstos laikinai ieškoti lanksčių regioninių sprendimų programos tikslams įgyvendinti; 4. atkreipia dėmesį į sudėtingas planų tvirtinimo procedūras ir pabrėžia, kad kai kurie regionai susiduria su sunkumais laiku planuoti ir įgyvendinti projektus dėl to, kad didžioji dalis visų turimų lėšų, gaunamų iš EGADP, buvo suplanuota 2021–2023 m., o tai suteikia mažai galimybių tvariai įgyvendinti projektus programavimo laikotarpio pabaigoje; apgailestauja, kad Europos Komisija įvertino ir patvirtino tik dalį programų, ir prašo Komisijos apsvarstyti galimybę pratęsti Teisingos pertvarkos fondo lėšų, finansuojamų iš Ekonomikos gaivinimo ir atsparumo didinimo priemonės, panaudojimo terminą; 5. remdamasis šia prielaida, laikosi nuomonės, kad siekiant užtikrinti sėkmingą Fondo veiklą, reikėtų peržiūrėti Fondo įgyvendinimo terminus; 6. pabrėžia, kad Teisingos pertvarkos fondas turėtų būti integruotas į sanglaudos politiką, kad būtų galima visapusiškai pasinaudoti sinergija ir šalutiniu poveikiu; 7. atkreipia dėmesį į tai, kad teisinga pertvarka turi būti orientuota į tuos regionus, kuriuose pokyčiai ir su jais susijusi rizika yra didesni, nes valstybių narių ir regionų pradinė padėtis labai skiriasi.
Fondo sėkmė priklauso nuo didžiausių paramos gavėjų – Lenkijos ir Vokietijos, kurioms kartu tenka beveik 33 proc. arba maždaug trečdalis visų Fondo lėšų.
Rumunija, Čekija ir Bulgarija taip pat yra svarbios Fondo paramos gavėjos.
Šioms penkioms valstybėms narėms kartu skiriama beveik 60 proc.
Fondo išteklių.
Tai, ar šių valstybių narių planai (teritoriniai teisingos pertvarkos planai) bus įgyvendinti laiku, lems visos programos sėkmę; 8. pabrėžia, kad, kalbant apie TPF, būtina atsižvelgti į dabartinę visuotinę energetikos krizę.
Ši krizė, bent jau trumpuoju laikotarpiu, taip pat kelia rimtą grėsmę teisingai ir žaliajai pertvarkai.
Visų pirma, energetika, energijai imlūs pramonės sektoriai, gamybos pramonė ir MVĮ šiuo metu susiduria su didžiuliu spaudimu kainoms, o tai daro papildomą spaudimą žaliajai pertvarkai; pabrėžia, kad anglies dioksido poveikio neutralumas, kurio siekia pramonė, taip pat priklauso nuo žaliosios elektros energijos prieinamumo vandenilio gamybai ir nuo alternatyvių energijos šaltinių gamtinėms dujoms pakeisti; palankiai vertina tai, kad Teisingos pertvarkos fondas gali padėti įgyvendinti šį tikslą;